Жылагъуэ лъэпкъ зэгухьэныгъэхэм я лIыкIуэхэм цIыхухэм зэрызыхуагъазэр
Къэбэрдей-Балъкъэрым и жылагъуэ щэнхабзэ фондым щызэхэтащ КъБР-м щыпсэу лъэпкъхэм я щэнхабзэ центрхэмрэ зэгухьэныгъэхэмрэ я лIыкIуэхэр зыхэта зэхуэс.
Абы щытепсэлъыхьащ Украинэм щыIэ щытыкIэм. КъБР-м щыпсэухэр егъэгузавэ а къуэш республикэм къикI хъыбархэм. КъБР-м ис лъэпкъхэм ящыгъупщакъым Хэку зауэшхуэм и лъэхъэнэм Украинэр хуит къыщащIыжым совет цIыхухэм къагъэлъэгъуа лIыхъужьыгъэр. Украинэмрэ Урысеймрэ щыпсэу лъэпкъхэм яку дэлъ зэныбжьэгъугъэм, щэнхабзэкIи IыхьлыгъэкIи зэрызэпыщIам лIэщIыгъуэ куэд зи ныбжь тхыдэ иIэщ икIи дэ бзаджащIэ гупхэм яхуэддэнкъым ди къуэшхэр бэлыхь хадзэу.
ЗэIущIэм хэтахэм зэдэарэзыуэ къыхагъэщащ УФ-м и Президент Путин Владимир Украинэм дэIэпыкъуным, апхуэдэуи а щIыналъэм щыпсэу урысейхэм я хуитыныгъэхэм къащхьэщыжыным теухуауэ ищIа унафэр зэрыдаIыгъыр.
КъБР-м и жылагъуэ зэгухьэныгъэ, лъэпкъ щэнхабзэ центр псоми
я унафэщIхэм къабгъэдэкIыу
Къэбэрдей-Балъкъэрым и жылагъуэ щэнхабзэ фондым и унафэщI
ВЭРОКЪУЭ Владимир.
